cyanic-selkie/wikianc huggingface dataset:
Gottfried von Blücher
I 1791 vendte han tilbake til Danmark og trådte inn i hæren med grad av oberstløytnant. Etter en sterkt vekslende tjeneste ved rytteravdelinger i Danmark og Norge ble han 1803 oberst og deretter sjef for Akershusiske Dragoner. 1808 ble han generalmajor og sjef for det Trondhjemske Dragonregiment, og var samtidig kommandant på Kongsvinger festning; en viktig stilling under krigen med Sverige 1808-1809.
Golf i 2006
PGA-touren
Michelle Wie deltok under Sony Open in Hawaii på herrenes PGA-tour for fjerde gang, men klarte ikke cuten denne gangen heller.
Danviksbron
Den første av de nåværende bruene ble bygget når Danvikskanalen ble sprengt ut først på 1920-tallet. Den andre brua ble innviet 1. juni 1956.
Smøla Billag
De neste åra bygde selskapet ut rutenett som omfattet hele Smøla med personruter fram til Straumen ferjekai. Gods- og melkebilene fulgte ferja til og fram Kristiansund. Hovedrutene på Smøla gikk på vest- og østsida av øya (Ottesen m.fl. 2001).
I 1979 overtok Smøla Billag Edøy-ruta fra Odd Moe og en rute fra Veidholmen Fiskesamvirke (Ottesen m.fl. 2001).
Yolanda Reynoso
Yolanda Reynoso (født 19. juli 1946) er en meksikansk volleyballspiller.
Hun representerte Mexico under Sommer-OL 1968 i Mexico by, hvor hun ble nummer 7.
Liste over Norges fugler
Lappdykkerfamilien
Orden: Podicipediformes. Familie: Podicipedidae
Haukefamilien
Orden: Accipitriformes. Familie: Accipitridae
Slørugler
Orden: Strigiformes. Familie: Tytonidae
Svalefamilien
Orden: Passeriformes. Familie: Hirundinidae
Sidensvansfamilien
Orden: Passeriformes. Familie: Bombycillidae
Kråkefugler
Orden: Passeriformes. Familie: Corvidae
Spurvefamilien
Orden: Passeriformes. Familie: Passeridae
Finkefamilien
Orden: Passeriformes. Familie: Fringillidae
AlbaStar
Historie
Flyselskapet lanserte sin første fraktrute i januar 2011 etter å ha fått levert det andre flyet. Det opererer fraktruter fra Catania lufthavn til hele Europa og Nord-Afrika. I juni 2011 mottok AlbaStar et tredje Boeing 737-400-fly, og med det utvidet flyselskapet sine passasjerflyvninger. Flyselskapet eier i alt fire fly, men det ene er for tiden leaset til et annet flyselskap.
Straumane kraftverk
Kraftverket utnytter fallet på 39 meter mellom Sørdalsvatnet og Svelgsvatnet. Sørdalsvatnet er regulert mellom 270 og 261 moh.
Pekinguniversitetet
Historie
Mellom høsten 1966 og 1970 ble undervisningen ved universitetet suspendert, mens mange av studentene var med i kulturrevolusjonen som rødegardister. Blant universitetets egne folk som ble ofre for rødegardistene, var den tidligere rektor Shen Yinmo, som ble torturert.
Lander County
Lander Countys totale areal er 14,295 km² hvorav 67 km² er vann. I 2000 hadde fylket 5,775 innbyggere og administrasjonssenteret ligger i byen Battle Mountain. Fylket, som ble etablert i 1861 som et av de ni opprinnelige fylkene i Nevada, har fått sitt navn etter general Frederick W. Lander.
Court House Crooks
Court House Crooks er en amerikansk stumfilm fra 1915, regissert av Charles Parrott.
Faulkner County
Faulkner County er et fylke i den amerikanske delstaten Arkansas. Byen Conway er fylkets administrative senter. Middelhøyden over havet for fylket er 89 meter.
Verneforeningen gamle Drøbak
Verneforeningen bevarer også gamle dokumenter og bilder, og har siden 1983 har utgitt “Drøbakskalenderen” basert på gamle bilder med tilhørende opplysninger. Foreningen har et eget utsalg, “Låven”, der de selger tidsriktige dører, vinduer, takstein og annet til bevaring av lokal trehusbebyggelse.
Georgios Psykhos
Georgios Psykhos (født 5. februar 1973) er en gresk vannpolospiller.
ABU-Garcia
ABU-Garcia er en produsent av sportfiskeutstyr. Selskapets hovedkontor ligger i Svängsta ved Mörrumsån i Karlshamn kommune i Blekinge, Sverige.
Selskapet i dag
Selskapet gir fortsatt ut Napp og Nytt, en sportsfiskerkatalog som kom ut første gang i 1948. Norsk utgave er utgitt årlig siden 1957.
Lóni
Lóin var en dverg fra J.R.R. Tolkiens Midgard. Han var en av dvergene som var med i Balins følget, som dro tilbake til Moria for å vinne det tilbake. Følget dro fra Erebor i år 2989 i T.T.. Andre dverger i dette følget var blant annet: Flói, Óin, Ori, Frár og Náli. Det er ikke sikkert når han døde, men det er antakelig en gang mellom årene 2989 og 2994.
Franklin County (Arkansas)
Franklin County er et fylke i den amerikanske delstaten Arkansas.
Shūji Terayama
Liv og virke
Terayama Shuji ble født i Hirosaki, Aomori, i desember 1935 (det foreligger usikkerhet rundt den eksakte fødselsdatoen). Familien flyttet til provinshovedstaden Aomori-by i forbindelse med jobben faren, som var politibetjent. I 1941 ble Shujis far innkalt til hæren og sendt til fronten; i september 1945 døde han av dysentri i Indonesia. Da USA satte igang bombetokter mot Aomori-by, flyttet Shuji og moren til Misawa, hvor moren begynte å jobbe på en amerikansk militærbase etter krigens slutt; tre år senere dro hun til Kyushu for å jobbe ved en annen base, hvoretter Shuji flyttet tilbake til Aomori-by.
Belo Monte
Belo Monte er en kommune i delstaten Alagoas i nordøstregionen av Brasil.
Dronning Maud Lands historie
Området blir norsk land
Senere kom det en rekke ekspedisjoner til Antarktis. Når det gjelder Dronning Maud Land ble det skotten William S. Bruce som først kom i land her, men det var nordmenn som skulle bli de første til å drive kartlegging av området. Forretningsmannen Lars Christensen, som drev med utstrakt hvalfangst i havområdet utenfor, finansierte en rekke ekspedisjoner. Den første kom i 1927.
«Ringaren»
«Ringaren»
Flatvarp-vraket lå på bunnen i 19-20 meter dybde, og var godt bevart, inkludert rester av skipets øvre deler som kunne undersøkes. Klinkbygde vrak som en regel over tiden falt sammen etter hvert som jernsømmen som holdt sammen skroget rustet bort i vannet. I dag minner vraket om et gigantisk mikadospill med bordgangene og bjelker spredt rundt på havbunnen. Det var mulig for marinarkeologene å oppdage en bevarte mesanmast akterut i vraket, og kunne konstatere etter å ha sett hvordan stormasten var plassert, at det var en fokkemast forut i skipet. Dekket var også meget godt bevart.
Liste over broer i Danmark
Dette er liste over broer i Danmark som knytter øyer sammen, eller forbinder landet med andre nasjoner.
Slaget ved Clontarf
Bakgrunn
Brian Boru hadde rundt 1010 som den første irske overkonge etablert reell kontroll over hele øya. Hovedbasen for hans makt var likevel fortsatt hans hjemprovins Munster. Han hadde tatt tittelen overkonge fra Máel Sechnaill i 1002, men i Brians regjeringstid synes det som om  Máel Sechnaill, som fortsatt var konge i Meath,  opptrer mer som en alliert enn en rival.
Reidar Warme
Oppvekst og utdanning
Reidar Warme vokste opp med foreldre som aktive dansere. Han ledet sin første polonaise i Gamle Logen 6 år gammel. Faren, Rolf Warme var rettleiar i Oslo songdanslag i 17 år (fra 1924-41). Reidar overtok som rettleiar i Oslo Songdanslag fram til 1961, sammen hadde de ledet Songdanslaget i nesten 40 år. Han tok fagbrev i boktrykkerfaget, som typograf. Utdanningen ble forsinket av krigsårene 1940-45, da han var aktiv i motstandsarbeide. Reidar Warme hadde folkeskole ett år 1939, og var elev ved musikk-konservatoriet i Oslo i klaverspill, fagott og musikkhistorie 1937-1940. Han var elev hos Trygve Normann, og i gitarspill hos Stein Musum og Guttorm Frølich. Etter krigen ble han i 1949 elev ved Folkloreinstituttet i București for å studere dans og kinetografi. Han vant tidlig en designkonkurranse for et smykke han hadde tegnet, og ble introdusert til gullsmedfaget. Han fortsatte å lage smykker i stein og ulike materialer uti pensjonsalder. En annen interesse var båt og havet. Han var soppekspert som gjerne stilte som soppkjenner i Oslo og ivrig botaniker med orkidésamling.
Slaget ved Clontarf
Slaget
Brian Borus hær besto av menn fra Munster, noen tropper fra Connacht og en kontingent ledet av Domnall, mormaer av Marr. Senere kilder oppgir at troppene fra Meath, ledet av Máel Sechnaill, deltok i hærmønstringen, men trakk seg tilside da kamphandlingene begynte. Det er imidlertid sannsynlig at Máel Sechnaill og Meath-mennene virkelig tok del i slaget. Det er sannsynlig at det også deltok menn fra de norrøne bosetningene Limerick og Waterford, som på dette tidspunkt var under kontroll av Brian. Noen kilder oppgir også at det var menn fra Man også på Brians side. Dette er mer usikkert.
Norske biland og områder med særstatus
Norske biland og områder med særstatus omfatter landområder under norsk suverenitet. Biland er en særnorsk betegnelse, og defineres som et land eller landområde som er underlagt en suveren stats overhøyhet uten å være en del av denne staten. I motsetning til norske områder med særstatus, er altså ikke biland en integrert del av Kongeriket Norge, men likevel under norsk kontroll. Dette betyr at biland kan avstås til andre stater uten at det strider mot Grunnloven § 1.
Norske områder med særstatus er alle integrerte deler av Kongeriket: Finnmark og Nord-Troms omfatter de nordligste delene av Fastlands-Norge. Jan Mayen er en vulkansk øy i Nordishavet. Svalbard er en øygruppe i Nordishavet, og underlagt Svalbardtraktaten. Med unntak av Jan Mayen har de øvrige norske områdene med særstatus permanent bosetting.
Norske biland
Samtlige norske biland er underlagt Bilandsloven, offisielt Lov om Bouvet-øya, Peter I’s øy og Dronning Maud Land m.m. (LOV 1930-02-27 nr 03), med ikrafttredelse 27. februar 1930. Den fastsetter at Bouvetøya, Dronning Maud Land og Peter I Øy underlegges norsk statshøyhet som biland. Den tilrettelegger videre for at det kan utarbeides forskrifter om miljøvern for bilandene, i tillegg til å hjemle utarbeidelse av nærmere regler til gjennomføring av bestemmelser som Norge har sluttet seg til. Eksempel på sistnevnte er bestemmelsene i Protokoll om miljøvern til Antarktistraktaten, relevant for Dronning Maud Land og Peter I Øy som begge omfattes av denne traktaten.
Peter I Øy
Peter I Øy er en ubebodd vulkansk øy i Sørishavet omtrent 450 km utenfor det antarktiske kontinentet. Øya har et areal på 156 km², og er nærmest helt dekket av isbreer, bare avbrutt av enkeltområder med frembrytende fjell. Mesteparten av året er farvannene rundt øya dessuten dekket av pakkis, og en omtrent 40 meter høy isvegg og vertikale klipper danner en barriere rundt øya. Dette gjør øya særs vanskelig tilgjengelig, og ilandstigning er bare mulig på tre steder på vestkysten i en kort periode av året når farvannene ikke er dekket av pakkis.
Jan Mayen
Det trekkes heller ikke arbeidsgiveravgift på Jan Mayen, i likhet med i Finnmark og Nord-Troms og på Svalbard. Til sist er Jan Mayen fritatt merverdiavgift.
Svalbard
Med Svalbardtraktaten følger enkelte innskrenkninger for norsk myndighetsutøvelse, særlig med tanke på ikke-diskriminering og skatt. Artikkel 3 av traktaten fastsetter lik rett for borgere av alle signatarstater til å uhindret drive all form for maritim-, industri-, bergverks- og handelsvirksomhet på like fot. Videre fastsetter artikkel 7 likebehandling med tanke på erverv, utnytting og utøvelse av eiendomsrett og bergverksrettigheter.
Svalbardtraktaten gjør dessuten at den norske stat ikke har mulighet til å overføre skatteinntekter på Svalbard til fastlandet, og alle inntekter må derfor brukes på øyene. Skatteinntektene skal videre kun dekke øyenes behov, og må ikke være høyere enn behovet tilsier. Følgelig er en rekke varer billigere på Svalbard enn på Fastlands-Norge, samtidig som enkelte varer også er dyrere grunnet høye transportkostnader.
Ingebjørg Finnsdatter
Ingebjørg Finnsdatter (født uvisst, død ca. 1068-69) var datter av Finn Arnesson, norsk lendmann, og Bergljot Halvdansdatter, kong Harald Hardrådes brordatter. Ingebjørg vokste opp på Austrått. Hennes søster var Sigrid Finnsdatter, som ble gift med jarl Orm Eilivsson, en dattersønn av ladejarlen Håkon Sigurdsson. I skotsk historie kjennes hun under forvanskingen Ingibiorg.
Zimbabuephylla
Zimbabuephylla er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Eustaquio Pastor Cuquejo Verga
Hjelpebiskop i Asunción
I 1983 ble han valgt inn i Den paraguayanske katolske bispekonferanses (CEP) permanente råd; fra 1984 var han leder av bispekonferansens økonomiske komite, og i 1986 ble han medlem av «Congregación para los Religiosos y los Institutos Seculares».
Bjørn Boom
Han representerte Nederland under Sommer-OL 2000 i Sydney, hvor laget hans ble nummer 11.
Love Letters in the Sand
«Love Letters in the Sand» er en amerikansk populærmusikksang med melodi av J. Fred Coots og tekst av Nick Kenny samt Charles Kenny, som blant annet ble gjort kjent av Pat Boone. Sangen ble publisert i 1931 og var løselig basert på en komposisjon fra 1881, «The Spanish Cavalier».
Abraham-Louis Perrelet
Det sies at Perrelet tilvirket sin siste klokke ved 96 års alder. Sønnesønnen Louis-Frederic Perrelet, også han urmaker, overtok selskapet etter hans død.
Aldeburgh
Kultur
Rett nord for byen, nær Leiston, ligger Sizewell atomkraftverk.
Patricia Nava
Hun representerte Mexico under Sommer-OL 1968 i Mexico by, hvor hun ble nummer 7.
Liste over ordførere i Nittedal
Liste over Nittedals ordførere
Telia Company
De selskapene TeliaSonera forvalter i Sverige er Telia, mobilselskapet Halebop og nettselskapet Skanova, mens hovedmerkenavnet er Sonera i Finland. Ellers har selskapet hel- eller deleide mobiltelefoniselskaper i Norge, Danmark, Estland, Latvia, Litauen, Polen, Russland, Aserbajdsjan, Georgia, Usbekistan, Tadsjikistan, Nepal, Kambodsja, Afghanistan, Tyrkia og Spania. TeliaSonera og dets datterselskap har i alt 33,9 millioner egne mobilkunder, 6,3 millioner fasttelefonikunder, 2,6 millioner bredbåndskunder og 0,9 millioner kabel-TV-kunder.
Crooky
Handling
Dough trenger penger for å videreføre sin virksomhet, og Roberts kommer forberedt på å investere. Men når han ringer til Dough på kontoret hans, blir han nektet audiens hos Wall Street-mannen. Crooky og Robert møter hverandre, uten at Roberts vet hvem Crooky egentlig er.
Cacimbinhas
Cacimbinhas er en kommune i delstaten Alagoas i nordøstregionen av Brasil.
Cajueiro
Cajueiro er en kommune i delstaten Alagoas i nordøstregionen av Brasil.
Pro Football Hall of Fame
Historie
Byen Canton i Ohio klarte å overtale NFL til å bygge æresgalleriet i byen av tre hovedgrunner. For det første ble ligaen stiftet i Canton den 17. september 1920 (ligaen var da kjent som American Professional Football Association). For det andre var det nå nedlagte Canton Bulldogs et vellykket lag og det første til å vinne ligatittelen to ganger (i 1922 og 1923). For det tredje hadde lokalsamfunnet i Canton klart å samle inn nesten $400 000 (tilsvarende $2 640 000 i 2019) for å få æresgalleriet bygget. Byggingen begynte 11. august 1962. Den originale bygningen hadde kun to rom og et areal på 1 800 m2.
Medlemmer
Gjennom 2022 hadde alle spillerne i æresgalleriet, bortsett fra Buffalo Bills guard Billy Shaw, spilt i det minste noe av sin profesjonelle karriere i NFL; Shaw spilte hele sin karriere i American Football League (AFL) før sammenslåingen av AFL og NFL.
Komiteen
Der er også 15 ekstra delegater, inkludert en representant fra Pro Football Writers Association. Sett bort fra representanten for PFWA, som blir valgt hvert andre år, er alle de andre utpekelsene permanente og avsluttes kun dersom representanten dør, ikke kan stille, pensjonerer seg eller sier opp.
Avstemning
To underkomiteer, Seniors og Contributors Committee, nominerer seniorer (spillere som fullførte sin karrierer for over 25 år siden) og støttespillere (individer som har satt sitt preg på idretten på måter som ikke involverer spilling eller trening). Komiteene veksler årlig på å legge til en eller to finalister som inkluderes på den endelige listen på 18 finalister som komiteen stemmer på hvert år. Medlemmer av komiteen bes se kun på kandidatenes bidrag til profesjonell amerikansk fotball og ignorere alle andre faktorer.
2020 Centennial Slate
De gjenværende 13 Centennial Slate-medlemmene som ble innlemmet i æresgalleriet i 2020 er: Jim Covert, Winston Hill, Harold Carmichael, Duke Slater, Ed Sprinkle, Steve Sabol, Alex Karras, Bobby Dillon, Donnie Shell, George Young, Cliff Harris, Mac Speedie og tidligere kommissær for NFL Paul Tagliabue.
Innlemmelsesseremonien
Innlemmelsesseremonien er hovedpunktet i den årlige Enshrinement Week Powered by Johnson Controls som fungerer som avspark for NFL-sesongene. Feiringen blir avholdt i Canton gjennom uken rundt seremonien. Alle medlemmene av æresgalleriet er invitert til den årlige seremonien.
Black College Football Hall of Fame
Pro Football Hall of Fames museum inkluderer en permanent utstilling som anerkjenner medlemmene av Black College Football Hall of Fame. De to organisasjonene ble partnere i 206 og stiftet da også Black College Football Hall of Fame Classic, som spilles i Tom Benson Hall of Fame Stadium.
Kritikk
Pro Football Hall of Fame er unikt blant æresgallerier for de store idrettene i nord-amerika i at dommere har blitt ekskludert fra galleriet. Kun to personer, som begge er innlemmet for administrativt arbeide og ikke for å ha vært trenere på banen, har blitt innlemmet—Hugh "Shorty" Ray i 1966 og Art McNally i 2022; McNally er det eneste medlemmet i æresgalleriet som har erfaring som banedommer. National Baseball Hall of Fame and Museum, Naismith Memorial Basketball Hall of Fame og Hockey Hall of Fame har alle innlemmet dommere.
The Amazing Race 4
Produksjon
Kelly & Jon ble det første laget som kom til finalen uten å benytte seg av Snarvei.
Premier
Premiene ble gitt til laget som kom på førsteplass i de respektive etappene.
Etappe 2 (Italia)
I denne etappens Snarvei, kunne et lag dra til Rialtobroen i Venezia, og møte en teatertropp. Der måtte de delta i et tradisjonelt gateteater, kalt commedia dell’arte. I løpet av forestillingen ville snarveiledetråden dukke opp, og når laget fant den, vant de snarveien. I denne etappens Veivalg, måtte lagene velge mellom Waterway (Via vannveiene) eller Pathway (På fot). I Waterway, måtte lagene navigere en gondol til Campo Querini Stampalia. De kunne navigere med hjelp av kart, men kunne ikke spørre folk om veien. I Pathway, måtte lagene gå til den samme piazzaen. De kunne imidletid spørre folk om veien. I sesongens første Veisperring, måtte et lagmedlem få et bilde av dørvakten, som hadde bilder av fire forskjellige venetianske masker. De måtte da entre en maskeradefest, der de måtte finne personen med samme maske som på bildet. Personen ville da gi dem neste ledetråd. Valgte de feil, tok personen bildet og forsvant. De måtte da gå ut og stille seg bakerst i køen. Kun fire kunne være på festen samtidig.
Etappe 6 (Nederland → India)
I denne etappens Veivalg, måtte lagene velge mellom Suds (Såpe) eller Duds (Pynt). I Suds, måtte lagene finne et utendørs vaskeri i Dhobi Ghat, og vaske en sekk med klær for hånd. En ledetråd var trykket på ett av klesplaggene. I Duds, måtte lagene finne P. Amarlal klesbutikk nær Kalbadevi Road og lete blant hundrevis av sarier etter plagget med ledetråden. I begge veivalgsoppgavene måtte lagene reise med offentlig transport til veivalgstedene. I denne etappens Veisperring, måtte et lagmedlem finne en selger og finne 20 palai-fisker i en hurv av forskjellige fisker. De måtte levere fiskene til markedssjefen som ville gi dem neste ledetråd.
Serzj Sargsian
Liv og virke
Sargsian ledet de armenske militære gruppene som ble dannet i Nagorno-Karabakh i prosessen der Sovjetunionen brøt sammen og de enkelte sovjetrepublikkene søkte selvstendighet og da det armensk befolkede Nagorno-Karabakh, som tilhørte Aserbajdsjan, gjorde opprør for tilslutning til Armenia. Sargsian ledet fra 1989 til 1993 Komiteen for Republikken Nagorno-Karabakhs selvforsvarsstyrker.
I 1990 ble han aktiv i armensk politikk og ble innvalgt i Armenias Øverste råd. Han var forsvarsminister fra 1993 til 1995, leder for Statssikkerhetstjenesten og minister for nasjonal sikkerhet fra 1995 til 1996, innenriks- og sikkerhetsminister 1996 til 1999 og minister for nasjonal sikkerhet 1999. Sargsian regnes som en nær alliert av Robert Kotsjarjan, som var president fra 1998 til 2008. Han hadde en rekke sentrale posisjoner i Kotsjarjans presidentperiode. I 1999 ble han stabssjef for presidenten, en post han hadde til 2000. Fra 1999 var han også sekretær for Det nasjonale sikkerhetsråd, som ledes av presidenten, og fra 2000 også forsvarsminister. Sargsian hadde disse posisjonene til 2007, da han ble statsminister. Fra 2006 har Sargsyan vært aktiv i Armenias republikanske parti, der han i november 2007 ble partileder.
Sargsian ble i februar 2008 valgt til Armenias president. Opposisjonen protesterte mot valget, der Sargsian fikk 53 % av stemmene, men som internasjonale observatører i det store og hele ga positiv vurdering av og Sargsian ble innsatt i presidentembetet 9. april 2008.
Miguel Cabanellas
For hans støtte til republikanerne ble han 17. april 1931 utnevnt av republikkens provisoriske regjering til øverstkommanderende for Andalucía. Senere ble han utnevnt til kommandør over soldatene i Marokko og overtok José Sanjurjos stilling i Guardia Civils hoveddirektorat. I 1934 var han en av det radikale republikanerpartiets delegater. I juli 1936 var han kommandøren for en divisjon i Zaragoza, hvor han 19. juli erklærte sin støtte til nasjonalistene. På grunn av hans ansiennitet ble han president for den nasjonale forsvarsjuntaen som 28. juli erklærte Francisco Franco som overhode for regjeringen og generalissimo, selv om Cabanellas var den eneste som var uenig i dette valget. Han var senere hærens sjefsinpektør fram til sin død i 1938.
Kåre Adolf Olafsen
Kåre Adolf Olafsen (født 19. januar 1920 i Sørum, død 17. mars 1945 i Oslo) var en norsk motstandsmann under andre verdenskrig, og ble henrettet av den tyske okkupasjonsmakten på Akershus festning.
Sauda kirke
Dagens altertavle har motivet «Jesus i Getsemane», er malt av Samuel Tveit og ble avduket i 1919. Prekestolen er i tre og fra innvielsesåret, mens døpefonten er fra 1952. Kirken fikk nytt orgel i 2002.
Hilarotes
Utbredelse
Slekten er utbredt i den neotropiske økosonen.
Ragnarok (utgivelser i 1935)
Ragnarok utgaver 1935 – Innholdsfortegnelse
Per Høst
Zoolog og filmskaper
Parallelt med feltarbeidet som forsker laget han dokumentarfilm. I årene 1934‹–1940 laget han flere kortfilmer og to helaftens foredragsfilmer som han turnerte med, men også nærmere 30 naturfilmer som ble brukt som kinoreklame av Tiedemanns Tobak.
Fylkesvei 474 (andre betydninger)
I Norge finnes fylkesvei 474 i de følgende fylkene:
Informasjonsteori
Matematisk
hvor p(xi) er sannsynlighetsfunksjon av utfallet til xi.
Nemesis (roman)
Handling
Etter cirka femti år, i 1993, har Japan kommet seg og blitt økonomisk sterkere. En stor eksplosjon finner sted i nordlige Stillehavet. Det viser seg at et kartell av japanske finansmenn og industrimenn har planer om å finne igjen denne atombomben, og bruke den for deres egne formål. National Underwater & Marine Agency (NUMA) bestemmer seg for å sende Dirk Pitt for å undersøke situasjonen, og det blir snart opp til Dirk å redde hele verden.
Hannibalfeiden
Hannibal Sehested var kong Christian IVs svigersønn, og var den som hadde organisert den nyopprettede norske hæren.
Skotter i Hannibalfeiden
Både på svensk og dansk-norsk side deltok svært mange skotter i krigshandlingene som leiesoldater.
Lienvegen holdeplass
Lienvegen holdeplass ligger langs Bratsbergbanen i Notodden kommune, den ble åpnet 1957. Den har ingen trafikk mer, men er oppført i Jernbaneverkets Network statement og er ikke offisielt nedlagt.
Lithurgini
Lithurgini er en gruppe solitære bier som tilhører gruppen buksamlerbier (Megachilinae). De er regnet som en forholdsvis primitiv gruppe, trolig søstergruppen til de andre gruppene i Megachilini i vid forstand (=Megachilinae om man regner buksamlerbiene som en familie).
Bimiini
Utbredelse
Gruppen er utbredt i Chile og Argentina, og i Australia.
Liste over Skottlands førsteministre
Skottlands førsteminister er den politiske lederen av Skottland, og leder av Skottlands regjering. Førsteminister i Det skotske kabinett og er hovedansvarlig for formuleringen, utviklingen og presenteringen av den skotske regjeringens politikk. Førsteministeren er Medlem av Det skotske parlamentet (MSP) og er nominert av Det skotske parlamentet før den offisielle utnevningen av monarken. Etter folkeavstemningen i 1997 ble et skotsk parlament og en skotsk hjemmestyreregjering etablert for å gi Skottland en viss grad av selvstyre i sine indre anliggender. Denne devolusjonen resulterte i administrative og lovgivende endringer til hvordan Skottland ble styrt, samt resulterte det i etableringen av posten Førsteminister som leder av den skotske hjemmestyreregjeringen. Etter det første skotske parlamentsvalget den 6. mai 1999 ble lederen av Scottish Labour Party, Donald Dewar, nominert som Førsteminister, hvorpå han offisielt ble utnevnt av Dronningen den 17. mai i en seremoni i Palace of Holyroodhouse.
Riksantikvaren
Fredning
Dersom et verneverdig objekt med nasjonal kulturminneverdi er truet ved riveplaner/fjerning, kan vernemyndigheten fatte vedtak om midlertidig fredning. Slike vedtak om midlertidig fredning kan fattes med øyeblikkelig virkning.
Andre oppgaver
Riksantikvaren fordeler hvert år tilskuddsmidler til ulike typer kulturminner.
Alan Jackson
Karriere
Jackson ble en av verdens mestselgende countryartister på 1990-tallet. Han har hatt mer enn 30 nr. 1-singler, hvorav han enten skrev hele eller deler av låten til mer enn tjue av dem selv. Noen av de mest kjente sangene hans er; «Chattahoochee», «Little Bitty», «The Talking Song Repair Blues», «Summertime Blues», «Five O'Clock Somewhere» med flere. En bør også nevne «Where Were You», en sang om terrorangrepet den 11. september i 2001.
Clontarf
Det lå tidligere en øy utenfor Clontarf. Under pesten i 1650 flyktet folk dit, og den finnes på John Rocques' kart fra 1753. I det 19. århundre var den en stund et badested. Konstruksjonsarbeider i Dublins havn endret strømmene i området slik at øyen ble truet, og en stor storm i 1844 fjernet den helt fra kartet.
Herborg
Kjente personer med navnet
Personene i listen er ordnet kronologisk etter fødselsår.
Infrarød stråling
Ulike infrarøde områder
De normale betegnelser er tilpasset menneskelig respons på slik stråling («nær infrarød» = det røde du akkurat ikke kan se, «fjern infrarød» = termisk stråling). Andre definisjoner følger ulike fysike mekanismer (strålingstopper, vs. bånd, vannabsorpsjon) og de nyeste følger tekniske kriterier (De vanlige Si-detektorer er følsomme for ~1050 nm, mens InGaAs-følsomheten starter rundt 950 nm og stopper mellom 1700 og 2200 nm, avhengig av den spesifikke konfigureringen). Dessverre er de internasjonale standarder for denne spesifikasjonen ikke fritt tilgjengelig.
Anvendelser
En vanligere bruk av IR er i fjernkontroller for TV-apparater etc. I dette tilfelle brukes infrarøde frekvenser istedenfor de lavere radiofrekvenser, ettersom disse ikke interfererer med annet utstyr i tilstøtende rom. Dette er spesielt viktig i områder med tett befolkning fordi IR, i motsetning til radiobølger, ikke kan gå gjennom vegger. IR-basert dataoverføring brukes også i nærkommunikasjon mellom data-utstyrsdeler (for eksempel trådløs mus og tastatur) og data-assistenter.
Tennessee Titans
Tennessee Titans er et profesjonelt amerikansk fotballag basert i Nashville, Tennessee. Laget konkurrer i National Football League (NFL) i ligaens American Football Conference (AFC) i AFC South-divisjonen. Laget ble stiftet under navnet Houston Oilers av Bud Adams som var lagets eier frem til hans død i 2013, og begynte laget å spille i 1960 i Houston, Texas, som et oppstartslag i American Football League (AFL). Oilers vant de første to AFL-titlene samt fire divisjonstitler, og ble med i NFL etter de to ligaene slo seg sammen i 1970. Oilers nådde sluttspillet flere sesonger på rad i periodene 1978–1980 og 1987–1993, med henholdsvis Hall of Famerne Earl Campbell og Warren Moon.
Laget flyttet fra Houston til Tennessee i 1997, hvor de spilte i Liberty Bowl Memorial Stadium i Memphis i en sesong. De flyttet så til Nashville i 1998, hvor de spilte i Vanderbilt Stadium. I de to årene var de kjent som "Tennessee Oilers", men skiftet navn til "Tennessee Titans" før 1999-sesongen. Laget spiller nå i Nissan Stadium, som åpnet i 1999 under navnet Adelphia Coliseum. Titans treningsfasiliteter er i Saint Thomas Sports Park i MetroCenter i Nashville.
1999: Nytt navn og første Super Bowl
Den 29. juli 1998 annonserte Adams at, som følge av forespørsler fra lagets tilhengere, skulle han skifte lagets navn når de flyttet inn på sitt nye stadion for å få et bedre forhold til Nashville. Han erklærte også at laget kom til å beholde Oilers arv (inkludert statistikk og rekorder), i likhet med alle andre lag som hadde flyttet utenom Browns/Ravens, og at det kom til å opprettes et æresgalleri som skulle hedre de beste spillerne fra lagets historie.
Logoer og uniformer
I 2009 annonserte NFL og Hall of Fame komitéen at Tennessee Titans og Buffalo Bills skulle begynne NFL preaseason i 2009 i Hall of Fame Game. Kampen, som ble spilt på søndag 9. august 2009 i Cantons Pro Football Hall of Fame Field i Fawcett Stadium, ble sendt på riksdekkende TV av NBC, hvor Titans vant 21-18. Til ære for AFLs 50-årsdag brukte Titans Oilers sine uniformer i kampen. Samme år hedret Titans tidligere quarterback Steve McNair ved å inkludere en liten, marineblå disk på baksiden av hjelmene med nummeret 9 inni (nummeret McNair brukte i sin tid med Oilers/Titans).
Fra 2009 til 2012 brukte Titans ikke en alternativ sjorte i løpet av seriespillet. Det var ikke før i 2013 at laget brukte de marineblå skjortene to ganger, til ære for lagets femtende år som "Titans". Titans brukte hvite skjorter i alle kampene i 2014, med unntak av to hjemmekamper i sesongoppkjøringen hvor de brukte Titans blue-skjorter, og 26. oktober 2014 mot Houston Texans hvor de brukte sine marineblå uniformer.
I 2015 begynte laget å bruke marineblå hjemmeuniformer igjen, for første gang siden 2007, selv om laget fortsatte å bruke hvite skjorter for kamper på varme dager tidlig i sesongen. Titans blue-skjortene, som var lagets primærskjorter fra 2008 til 2014, ble lagets alternative skjorter for andre gang.
Jacksonville Jaguars
Siden de ble stiftet har Jaguars til tider vært Titans’ hovedrival på grunn av de kompetetive kampene mellom lagene. Rivaliseringen var særs aktiv mot slutten av 90-tallet og begnnelsen av 2000-tallet, da begge lagene så mye suksess på den tiden, inkludert en sesong hvor Jacksonville gikk 14–2 og Tennessee gikk 13–3. Den sesongen kom Jacksonvilles 3 nederlag (inkludert sluttspillet) mot Titans, som gikk videre til Super Bowl XXXIV. Rivaliseringen roet seg ned på slutten av 2000-tallet og tidlig på 2010-tallet, da begge lagene produserte dårlige resultater med lange perioder uten å nå sluttspillet, frem til.
Friidrett under Sommer-OL 2008 – 400 meter menn
Kvalifikasjonskravene var 45,55 s (A-krav) og 45,95 s (B-krav).
Tennessee Titans
Radio og TV
Titans Radio Networks hovedstasjon på radio var lenge WKDF 103,3-FM. WGFX 104,5-FM, den originale stasjonen for Tennessee Oilers/Titans Radio har igjen blitt lagets hovedstasjon siden -sesongen. Mike Keith er lagets hovedkommentator, og tidligere coach for Titans Dave McGinnis er lagets ekspertkommentator. Før McGinnis var det tidligere tight end for Titans Frank Wycheck som var ekspertkommentator. Larry Stone er også en del av laget, med oppdateringer om skader og scoringer. Titans Radio Network sendes på rundt 70 andre stasjoner.
Henry Gundersen
Sammen med 8 andre Milorg-jegere er Henry Gundersen hedret på et minnesmerke på Sarabråten i Østmarka.
Henry Gundersen er også hedret med en plakett på veggen i resepsjonen til Kartverkets hovedkontor i Hønefoss.
Sannsynlighetsteori
Ved betinget sannsynlighet ser man på sannsynligheten for at noe skal skje, når en har kunnskaper som får påvirkning for denne sannsynligheten. Et eksempel er sannsynligheten for å trekke en hjerter fra en vanlig kortstokk, når en allerede har trukket tre hjertere fra kortstokken.
Historikk
Sannsynlighetsteorien har sitt utspring i det 16. og 17. århundre i Frankrike og Italia, der den ble utviklet for å beskrive hasardspill. Det som fra først av opptok matematikerne i denne forbindelsen, var hvordan potten mest rettferdig burde deles når et spill ble forlatt uavslutta.
Både Pascal og Fermat anga sine løsninger i form av brøker. Den første som noterte sannsynlighet som et tall mellom 0 og 1 var den sveitsiske matematikeren Jakob Bernoulli i Ars conjectandi i 1713. Han gjorde også rede for det viktige skillet mellom teoretiske og eksperimentelle sannsynligheter, og la dermed grunnlaget for sikrere framgangsmåter ved sampling.
Apokryfer
Nytestamentlige apokryfer
Flere kristne legender, som opplysningen om at apostelen Peter ble korsfestet oppned, er basert på opplysninger fra apokryfe skrifter. Det er ulike forståelser av apokryfenes funksjon; kritikere oppfatter dem som falske argumenter i en diskusjon om kirkens lære, mens andre oppfatter tekstene som «fan fiction» med færre teologiske ambisjoner.
Andre betydninger
Uttrykket kan også brukes om historier som ikke regnes som fiktiv kanon.
Thomas Wyatt
Anne Boleyn
Wyatt skrev flere kjærlighetsdikt med henne i tankene og ble en av hennes mange friere. Hoffsladderen ville ha det til at de ble elskere, men det er neppe sannsynlig. Tvert imot ble Anne Boleyn oppvartet av Henry Percy, 6. jarl av Northumberland, som sto høyere i rang enn Thomas Wyatt, og hun ble forlovet med Percy inntil forlovelsen ble hevet i 1523 da Percys far nektet å akseptere forholdet. Wyatts skrev diktet Whoso List to Hunt hvor han beskrev henne som utenfor rekkevidde og stivsinnet til tross for at hun synes sjenert og stille. Diktet viser til en «hind» som poeten «ikke lenger» kan jakte på ettersom det rundt hennes hals er et halsbånd med bokstavene «Noli me tangere for Caesar’s I am». «Cæsar» er her en omskrivning av kongen selv. Det er ingen bevis for at de var fysisk intime og det har blitt antydet at det var av denne grunn at Wyatts liv ble spart i løpet av den hastige rettssaken mot henne hvor hun ble beskyldt for utroskap og høyforræderi og deretter henrettet i 1536.
Eva Široká
Hun representerte Tsjekkoslovakia under Sommer-OL 1968 i Mexico by, hvor hun ble nummer 6.
Manneken Pis
(Brabantsk for «liten urinerende mann», også kalt Petit Julien, er en brønnfigur i Brussel, hvor den er blitt til et kjennetegn for den belgiske hovedstaden. Den er plassert på hjørnet mellom Rue de l'Etuve og Rue des Grands Carmes. Manneken Pis kles ut i forskjellige kostymer flere ganger ukentlig.
Aztekerkalenderen
Tonalpohualli
Datoene i den 260-dagers religiøse kalenderen består av et tall fra 1 til 13 og ett av tjue dagtegn. Hver dag øker både tallet og dagtegnet: 1 krokodille etterfølges av 2 vind, 3 hus, 4 øgle, og så videre, opp til 13 strå. Deretter begynner man å telle på nytt, men fortsetter i rekka av tegn, noe som gir 1 jaguar, 2 ørn, og så videre. Den tjuende dagen er 7 blomst, og man begynner så på nytt med dagtegna: 8 krokodille, 9 vind, og så videre. De ulike kombinasjonene av 13 tall og 20 dagtegn gir til sammen 260 dager.
Bothriospilini
Bothriospilini er en gruppe av biller som tilhører den artsrike underfamilien Cerambycinae i familien trebukker (Cerambycidae).
Målsnes
Målsnes er ei bygd i Målselv kommune i Troms og Finnmark. Den ligger på østsida av Målselvfjorden, rundt 5 kilometer nord for utløpet av Målselva. Grunnkretsen Målsnes hadde 28 innbyggere per 1. januar 2017.
Historie
Målsnes har ellers den eldste faste bosetting i Målselv, som er fra tidlig på 1600-tallet. I 1661 er gården Målsnes oppført i matrikkelen. Under andre verdenskrig var tyske avdelinger stasjonert på halvøya på grunn av sin strategiske beliggenhet for sjøtransport og for å beskytte Bardufoss flystasjon. Flere forsvarsstillinger ble bygd og de mest markante står igjen ved Gullhav (ved Isbrua). Her er det bunkersanlegg, løpegraver og fjellanlegg bygd av krigsfanger fra russer-fangeleiren på Målsnes.
Vitellius
Vitellius som keiser
Vitellius marsjerte inn i Roma den 17. juli samme år, 69 (det tok noe tid å komme seg dit, ettersom han befant seg i Gallia under hele krigent). Maktovertagelsen gikk smidig, bortsett fra at Vitellius ble nødt til å belønne de tyske arméer ved å opplösa praetoriangarden og byvakten i Roma og erstatte dem med sine egne lojale tropper.
Den 20. desember 69 inntok de flaviske styrkene Roma. Vitellius hadde først planlagt å flykte, men vendte tilbake til palasset som han fant forlatt. Da kledte han seg i skitne klær, og forsøkte å gjemme seg blant tjenestefolkets bosteder. Soldatene oppdaget ham og slepte ham halvnaken til Forum Romanum. Der ble han torturert og drept, hvorpå liket ble kastet i Tiberen.
Åna-Sira kirke
Byggverket er i tre og har 150 plasser.
Freddy Lindquist
Sologitarist i flere ledende, norske band
At det ikke var lett å skulle overta scenen etter The Vanguards var det mange band som fikk oppleve. Verst var det nok kan hende for den britiske gruppa Herman's Hermits, som med flere store hits bak seg la ut på skandinaviaturné i 1967. Uheldigvis fikk de tildelt The Vanguards som oppvarmerband, for etter at den norske gruppa hadde levert en forrykende konsert, turte ikke engelskmennene å entre scenen. Det ble en meget lang kunstpause før fem slukkørede engelskmenn kom tuslende frem foran et utålmodig publikum for å spille de kjente og kjære låtene fra sitt repertoar. Etterpå uttalte frontfiguren Peter Noone, alias «Herman», at de aldri hadde opptrådt sammen med et dyktigere band.
Floen
Floen er også utløp for en rekke småtjern i området. Dingsrudtjernet er det største.
Freehold
Bruce Springsteen vokste opp i Freehold. Hans sang «My Hometown» på albumet Born in the U.S.A. handler om Freehold Borough.
Rosalyn Yalow
Rosalyn Sussman Yalow (født 19. juli 1921 i New York City, død 30. mai 2011 samme sted) var en amerikansk fysiker. Hun er kjent for sitt arbeid med radioimmunologisk metodikk, og bidro til en lang rekke medisinske fremskritt, ikke bare i forskning, men også i den daglige diagnostikk og behandling av syke mennesker, først og fremst på det endokrinologiske område. Hun fikk i 1977 en halv nobelpris for utvikling av radioimmunologiske metoder til bestemmelse av peptidhormoner.
Negotin
Geografi
Donau og kraftverket Đerdap II ligger 7 kilometer nord for byen Negotin. Donau er også riksgrense mot Romania. Mot sørøst er det 9,5 kilometer til elven Timok som også er grensen mot Bulgaria.
Klima
Negotin har varme somre og kalde vintre. Om vinteren faller temperaturen jevnlig til -30 °C mens den om sommeren kan komme opp 40 °C i skyggen.
Richland
Richland kan være:
Fylkesvei 481 (andre betydninger)
I Norge finnes fylkesvei 481 i de følgende fylkene:
Monterey-festivalen
De som ikke spilte
The Monkees var den popgruppen som solgte mest i USA i 1967, og ble vurdert for deltagelse, men John Phillips og Lou Adler besluttet til sist at de ikke passet inn. Imidlertid var gruppas medlemmer Micky Dolenz (i indianerdrakt og fjærpryd) og Peter Tork tilstede på festivalen og blandet seg med musikerne bak scenen. Tork introduserte Buffalo Springfield og Lou Rawls, og var involvert i en merkelig hendelse da han midt under Grateful Deads opptreden løp ut på scenen for å forhindre fans klatret opp scenen for å danse. Tork var også den som informerte publikum om at det standhaftige ryktet som hevdet at The Beatles var på festivalen i forkledning ikke var riktig.
Småkatter
Taksonomi
Tamkattlinjen oppsto for cirka 3,4 millioner år siden og var den siste av de åtte slektslinjene vi i dag regner kattene inn under. De første kattene oppsto trolig for omkring 10–12 millioner år siden. Den utdødde martellikatten (F. lunensis) er kjent fra fossile funn i Europa, inkludert i Italia, Storbritannia og Ungarn. Martellikatten har blitt regnet som en progenitor for villkatten (F. silvestris), som kan ha oppstått for omkring to millioner år siden og siden ha spredt seg til andre deler av verden.
Afrodite
Romerne identifiserte Afrodite med sin gudinne Venus.
Småkatter
Biologi
Småkattene er naturlig utbredt i Afrika og Eurasia. Etterkommere av artene i denne gruppen har siden blitt ført til alle verdensdeler, unntatt Antarktika. Tamkatten er nok den mest kjente og kalles gjerne også huskatt, men den regnes ikke egentlig som noen selvstendig art, men snarere en underart oppstått fra afrikansk villkatt (F. lybica). De aller fleste artene veier mindre enn 10 kg og ser ut til å ha oppstått i landområdene ved Middelhavet eller i Vest-Asia.
Inndeling
Inndelingen følger «Felids and Hyenas of the World». IUCN/SSC Cat Specialist Group støtter ny inndeling av kattefamilien (Felidae), og herunder også en ny inndeling i gruppen av småkatter (Felis). Den nye inndelingen anerkjenner også inndelingen av kattefamilien i åtte distinkte klader (se fylogeni over), i henhold til Johnson et al. (2006).
Afrodite
Afrodite og Psyke
Afrodite var sjalu på skjønnheten til en dødelig kvinne som het Psyke. Hun ba Eros om å bruke hans gylne piler til å få Psyke til å forelske seg i den styggeste mannen på jorden. Eros gikk med på dette, men forelsket seg i Psyke selv, eller ved et uhell ved å stikke seg på den gylne pila. Imens var Psykes foreldre urolige over at deres datter fremdeles var ugift. De konsulterte et orakel som fortalte dem at hun ikke var ment for en dødelig elsker, men et monster som levde på toppen av et spesifikt fjell. Psyke resignerte for sin skjebne og klatret til toppen av fjellet. Der førte Zefyros, vestavinden, henne forsiktig nedover. Hun gikk inn i en hule på det utpekte fjellet og ble overrasket over at den var full av smykker og flotte klær. Eros besøkte henne hver natt i hulen og de elsket lidenskapelig. Han krevde bare at hun aldri skulle tenne noen lamper, for han ville ikke at hun skulle vite hvem han var. Han var lett gjenkjennelig på grunn av vingene. Hennes to søstre som var sjalu på Psyke, overbeviste henne om å tenne en lampe, og hun gjenkjente ham umiddelbart. En dråpe med varm lampeolje falt ned på brystkassen til Eros, og han våknet, for så å flykte.
Adonis
Afrodite var Adonis' elskerinne og hadde en rolle i hans fødsel. Hun oppfordret Myrrha eller Smyrna til å begå incest med hennes far, Theias, kongen av Assyria. En annen versjon sier at Myrrhas far var Kinyras av Kypros. Myrrhas sykepleier hjalp til med planen. Da Theias oppdaget dette, ble han rasende og jaget datteren med kniv. Gudene forvandlet henne til et myrratre, og Adonis kom til slutt ut av dette treet. Alternativt forvandlet Afrodite henne til et tre, og Adonis ble født da Theias skjøt treet med en pil eller da et villsvin brukte sine støttenner til å skrape av barken på treet.
Andre fortellinger
Hun forvandlet Abas til stein på grunn av hans stolthet og Anaxarete til stein for å reagere så ulidenskapelig mot Ifis' bønn om å elske ham, selv etter hans selvmord.
Greetings from Asbury Park, N.J.
Greetings from Asbury Park, N.J. er Bruce Springsteens debutalbum og ble utgitt 5. januar 1973. Albumet solgte omtrent 25 000 utgaver det første året etter utgivelsen. Sangen «Blinded by the Light» fra albumet ble senere spilt inn av Manfred Mann's Earth Band, og deres versjon kom på 1.-plass på Billboard Hot 100-listen i februar 1977.
Abisko
E10 passerer Abisko, som også har jernbanestasjon på Malmbanan. Stedet ligger ved innsjøen Torneträsk, knapt 4 mil fra riksgrensa til Norge. Turstien Kungsleden har sitt nordlige endepunkt ved Abisko Turiststasjon og strekker seg gjennom 425 kilometer med fjell og villmark sørover til Hemavan i Västerbottens län.
Riksarkivar
Riksarkivar er øverste sjef for arkivvesenet og leder av Riksarkivet. Embetet ble opprettet i 1840, og Henrik Wergeland fikk stillingen som den første riksarkivar.
Bakgrunn
Embetet ble opprettet i 1840, og Henrik Wergeland fikk stillingen som Norges første riksarkivar. Den gang fungerte stillingen bare som leder av Riksarkivet.
Pyrestini
Pyrestini er en gruppe av biller som tilhører den artsrike underfamilien Cerambycinae i familien trebukker (Cerambycidae).
Usbekistan under Vinter-OL 1998
Usbekistan under Vinter-OL 1998. Fire sportsutøvere, to menn og to kvinner fra Usbekistan deltok i tre sporter, alpint, freestyle og kunstløp under Vinter-OL 1998 i Nagano i Japan. Usbekistan, som deltok for andre gang i et vinter-OL, vant ikke noen medaljer. Beste plassering var en åttendeplass i damenes kunstløp.
Commonwealth Liberal Party
Commonwealth Liberal Party er ofte kjent under retronymet Deakinite Liberal Party for å skille det fra det senere Liberal Party of Australia.
Indre og ytre soning
Mottakelsen av avhandlingen
Anne Inger Helmen Borge uttalte at «det unike i denne saken – at en drapsdømt er sin egen kilde til forskningen, bare ti år etter dommen falt – er grunn nok i seg selv til å diskutere grundig om prosjektet er etisk forsvarlig». Forskningsetisk utvalg ved Nord universitet konkluderte med at «det ikke finnes dokumentasjon på at forskingssetiske sider er vurdert» i prosjektet.
Septik
Kildeseparering av avløpsvann er en metode med splittet avløp som har som mål å bidra til reduksjon og gjenbruk av vann, mens toalettavfall (septik), sammen med organisk avfall fra privathusholdning og industri blir omgjort til og gjenbrukt som organisk gjødsel (fosfor, nitrogen og kalium) og biogass. Septik blir i denne sammenheng omgjort fra å være et stort samfunnsproblem til et verdifullt råstoff.
Blanka av Namur
Ekteskap
Hennes 22 år gamle sønn Håkon giftet seg 9. april 1363 med Valdemar Atterdags datter Margrete, og han hadde da allerede vært norsk konge i navnet siden 1343/44. Hennes andre sønn, Erik, krevde i 1356 samkongedømme i Sverige med sin far. Da Erik døde i 1359 beskyldte han moren for å ha forgiftet ham.
Lakewood
Lakewood kan være:
Fylkesvei 488 (andre betydninger)
I Norge finnes fylkesvei 488 i de følgende fylkene:
3. etappe av Vuelta a España 2009
1. spurt (Kellen)
Etter 104,5 km
Farthing
Farthing var en britisk mynt som var i sirkulasjon i Storbritannia med kolonier fra ca. 1200-tallet til 31. desember 1960 da den opphørte å være godkjent betalingsmiddel på grunn av den økende inflasjonen av det britiske pundet. En farthing var verdt en fjerdedel av en gammel penny. I en shilling fantes det dermed 48 farthing.
Coromandelhalvøya
Bosetting
Bare fem bosettinger på halvøya har mer enn 1000 innbyggere: (Coromandel, Whitianga, Thames, Tairua, og Whangamata), av disse har bare Thames et innbyggertall på over 5000. Flere mindre bosettinger ligger langs kysten av Firth of Thames i sørvest. Andre mindre byer på halvøya er Whiritoa, Hikuai, Pauanui og Colville. Folketallet i flere av disse sentrene varierer sterkt, ettersom mange mennesker fra Auckland har fritidsboliger på Coromandel. I jule- og nyttårshelga summer Coromandel av aktivitet, særlig på østkysten i Whangamata, Whitianga og Pauanui, der ungdommer og familier fra hele Nordøya kommer for å tilbringe høytiden.
Halvøya er også blitt et populær tilholdssted for mennesker med alternativ livsstiler, og særlig for de som har bestemt seg for ikke å bo i Auckland. I 1970-årene flyttet tusenvis hippier fra de større byene på New Zealand til Coromandel på leting etter en miljøvennlig livsstil knyttet til motkultursbevegelsen «Tilbake til naturen». I det siste har et økene antall velstående aucklendere også flyttet til Coromandel.